
HORUDHAC 


Qofwalba waxuu xiriir la yeeshaa daroogoyin. Waxaa laga yaabaa 
inaad qabtid saaxiibo wiilkooda marmar xashiish qaato. Waxaa laga 
yaabaa in qof ka mid ah qoyskaaga uu qabo dhibaato xiriir la leh 
khamriga. Inaad taqaan qof rabo inuu joojiyo sigaar cabidda. Waxaa 
laga yaabaa inaad marmar qaadato kaniini xanuun joojiye. Ama 
mar ayaad isticmaashey kaniiniga hurdada. Sidee ayuu daroogada 
dadka uu saameeyaa? 



Daroogoyinka waxay ku shaqeyaan seddax hab: 


El Jir kiciyayaasha (isbeed, kokaine, khaadka, iwm.) kor ayeey jirkaaga u kacshaan. 

Dadka waxay daroogoyinkaan u qaataan si ay u qoob-ciyaaraan, sameeyaan isboorti 
ama waqti ka dheer shaqeeyaan. Waxay dareemaan daal ka yar. Waxay kor u kiciyaan 
garaaca wadnaha. 


H Mukhadaraadyada (sida khamriga, kaniiniga hurdada, kaniiniga xannuunka joojiyo, 
heroyin, iwm.) waxay dejiyaan jirka. Waxay yareeyaan walwalka iyo xanuunka. 
Garaca wadnaha ayeey tartiibiyaan. 


El Daroogoyinka muuq-dhalaanteed dhaliyo (XTC, LSD, iwm.) waxaad dunida u 

dareemeysaa iyo u arkeysaa si ka duwan. Waxaad xittaa si ka duwan u qiiyaaseysaa 
dareenkaaga.Tusaale ahaan, waxaad ku farxaysa ama ku xanaaqeysaa wax aan jirin. 


Qaar ka mid ah daroogayaasha waxay dadka ku yeeshaan seddaxdaan saamayn. Waxaa ka mid ah XTC 
(wuxuu sababa muuq-dhalaanteed iyo jirka ayuu kacshaa). 


Saamayntooda si aad u wayn ayuu kala duwan yahay nooc daroogo walba. Si kastaba ha ahaatee, waxaa 
jiro waxyaabo isku mid ah daroogoyin walba. Dhammaan daroogoyinka waxay ku siiyaan baahi inaad si 
ka badan u dareento saamayntooda. Kani wuxuu sababaa inaad qaadato daroogo ka badan. Qaar ka mid 
ah daroogoyinka waxaad u baahan tahay inaad qiyaas ka badan mar walba qaadato si aad dib u dareento 
isla saamaynta uu kugu lahaa. Dadka u baahan inay dib u qaataan waa kuwo maskax ahaan u caadeystey 
daroogada. Kani wuxuu dhaci karaa markii la qaato daroogo walba, iyo sidoo kaleba markii la khamaaro 
ama lagu ciyaaro ciyaaraha kombyuutarka. Qaar ka mid ah daroogoyinka waxay xittaa kaa dhigi karaan qof 
jir ahaan u caadeystey daroogada. Xaaladahaas, waad jirraneysaa haddii si joogto ah u qaadanin daroogada, 
ama markii aad joojiso inaad qaadato. 















Tubaakada 



Aniga waxaan cabaa sigaar. Laakin, miyuu kaasi waxyeello 
gaarsiiyaa dadka igu heeraaro? miyuu kaasi waxyeello 
gaarsiiyaa dadka igu heeraaro? 

Dhab ahaan wuu waxyeelleeya.Tubaakada wuu ka duwan yahay daroogayaasha 
kale badankood. Sigaar cabidda wuxuu waxyeello gaarsiiyaa jirkaaga, iyo sidoo 
kaleeba caafimaadka dadka kugu heeraro. Dadka kale waxay xittaa neefsadaan qiiqa 
sigaarkaaga. Dadka ugu nugulsan waa carruurta iyo haweenada uurka leh. 


SAAMAYNTA Tubaak- 

ada waxaa ku jiro walax lagu 
magacaabo nikotiin, oo ku 
dejinaayo markaad sigaarka 
cabto. Laakiin waqti yar ka dib 
saamaynta nikotiinka ayaa jirka ka 
baxaayo iyo waxaad bilaabeysaa 
inaad dareento degenaansho iyo 
raaxo la'aan. Markaasna maxaad 
rabi doontaa? Dabcan, sigaar 
kale! Kani waxaa loola jeedaa in 
jirkaaga u caadeystey nikotiinka. 
Waxaa kaasi dheerad u ah oo 
u barenaysaa sigaar cabida, oo 
loola jeedo in xaalado gaar ah 
dareemeyso inaad u baahantahay 
inaad sigaar cabto.Tusaale ahaan, 
mar walba aad baska sugeysid 
sigaar ayaad shidan doontaa, ama 
markaad habeenka meel tagto, 
ama intaadan seexan ka hor iwm. 


HALISTA Nikotiinka si deg- 
deg ah aayaa loo caadeystaa, 
sidaa awgeeda joojinta sigaar 
cabidda ma ahan waxfudud. 

U caadeysiga tubaakada waa 
caado aad u xun. Sigaar cabidda 
wuxuu xittaa dhaliyaa ur iyo neef 
ur leh. Wuxuu uu daran yahay jir- 
dhismahaada. Haddii aad si joogto 
sigaar u cabto, waxaa badanaa 
suurtogal ah in cuduroxun kugu 
dhaco sida kansarka sambabta, 
boronkiitada ama dhibaatoyinka 
wadnaha. 

Sigaar cabidda markii uur la qabo 
wuxuu aad uu waxyeelleeya 
uurjiifka. 


* 

SHARCIYADA Dalka 

Belgium waa sharci darro 
in dadka ka yar 16 jir laga 
iibiyo tubaako. Sidoo kaleeba 
waa sharci-darro in meelaha 
loo wada dhan yahay ama 
shacbiga joogaan sigaar lagu 
cabo, ay ku jirto tariinka, 
basaska, diyaaradaha, 
maqaayadaha, dugsiyada iyo 
meelaha laga shaqeeyo. 






Khamriga 


Ninkayga marmar ayuu cabaa biir. Hal galaas oo biir 
ah waxaa ku jiro khamri ka yar hal galaas oo wisky 
ah, sooma ahan? 

Maya, ma jiro wax is-beddel ah haddii aad ku shubto galaaskooda loogu 
talagalay. Biir lagu shubey galaaska biirka, wisky lagu shubey galaaska 
wisky'ga iyo wiinada lagu shubey galaaska wiinada. Qadarka alkoolka ku 
jiro khamriga mar walba waa isku mid. Waxaa jiro labo xaalado ka duwan: 
Biir ku jiro qiyaas alkool ka badan iyo dadka markii ay gurgooda joogaan 
waxay galaaska ku shuban karaan biir ka badan qiyaasta uu shaqaalaha 
maqaayada ku shubo. 


SAAMAYNTA Khamriga 
wuxuu dejiyaa maskaxda. Dhowr 
galaas oo khamri ah waxay 
kaa dareensiinayaan farxad iyo 
raaxo. Waxaad dareemeysaa isku 
kalsoonid ka badan. Si ka badan 
ayaad u hadleysaa. Markaad 
khamri ka badan sii cabto waxaad 
bilaabeysaa inaad noqoto qof ka 
digtoonaan yar. Ficil-celintaada 
xaaladaha ayaa noqonaayo mid ka 
tartiibsan. Waxaa laga yaabaa in- 
aad go'aano xun gaarto. Markaad 
khamri ka sii badan cabto, waxaad 
ku dhibtooneysaa socodka, wax fi- 
irinta iyo hadalka. Dareenadaada 
ayaa si deg-deg ah is-beddeli karo. 

Jirka dadka duqa ah iyo haweenka 
si ka yar ayuu u dulqaataa 
khamriga. 


HALISTA Haddii aad khamri 
badan cabto, maalinta xiga 
waxaad dareemi doontaa madax 
xanuun iyo waxaa suurtogal ah 
inaad dareento lallabo. Marmar 
ma xasuusatid wixii dhacey 
habeenka ka hor. 

Waxaad qaadataa halisyo ka 
badan markaad sakhraansan 
tahay. Si ka fudud ayaad u 
noqoneysaa qof xanaaqsan iyo ka 
digtoonaan yar. Waa halis inaad 
waddo baabuur ama qabato hawl. 

Waa halis markii la isku qaso 
daroogoyin iyo khamri. 

Haddii aad cabtid qiyaas badan 
ama si joogto ah, wuxuu saamayn 
ku yeelan doonaa jirkaaga 
oo dhan. Wuxuu u xun yahay 


calooshaada, maskaxdaada iyo 
wadnahaada. Waxaa kordhaayo 
halista inuu kugu dhaco kansar. 
Waxaad noqon kartaa qof jir 
ahaan iyo maskax ahaan u 
caadeystey. 

Cabidda khamri markii uur 
la qabo wuxuu dhibaato 
u yahay uurjiifka. Markaad 
naas-nuujineysid cunug, waxaa 
lagugu talinayaa inaadan 
khamri oo dhan cabin. 


H 


SHARCIYADA Waa sharci-darro, in la iibiyo ama la siiyo khamri dad ka yar 16 jir. Biirka iyo wiinada 
waxaa la cabi karaa oo kaliya markii la gaaro 16 jir. Khamriga alkoolka ku badan sida wisky, rum, vodka, iwm., 
waxaa la cabi karaa oo kaliya markii la gaaro 18 jir. 













Daawoyinka\ 



waxaan saaxibteyda u sheegey inaan 
kacsanahay. waxay ii siisey kaniini l dejiyo. 
Miyaan fiicnaan doonaa haddii aad qaato? 



Adiga ama gabadha saaxiibtaada waxaa suurtogal ah inaad qabtiin isku dhibaato, 
laakiin sababta dhibaatadaas uu kala duwan yahay. Haddii uu sidaa yahay, waa in 
daawo kale qaadato.Takhtarka ayaa ogaan karo waxa sababey dhibaatadaada iyo ku 
siin karo daaweyn habboon. Mar walba takhtarkaaga weydii inuu daawo kuu qoro. 


SAAMAYNTA Qaar ka mid ah 

daroogayaasha waxay saameeyaan 
maskaxdaada. Ka fikir daawoyinka 
hurdada, kuwa dadka lagu dejiyo, 
kuwa murugada iyo kuwa xanuunka 
joojiyo. Waxaa lagu heli karaa 
hab kaniini ah, budo, kabsuul, 
dareere ama buufin. Qaar ka mid 
ah daawoyinka waxay sababaan 
suuxdin, kuwo kalena waxay ku 
siiyaan tamar. Waxaa loogu talagalay 
in lagu daaweeyo dhibaatoyinka 
caafimaadka sida hurdada xun, 
walwalka, murugada iyo xanuunka. 
Daawoyinka hurdada waxay kugu 
caawin karaan inaad si ka fiican u 
seexato. Daawoyinka dadka lagu 
dejiyo waxay yareeyaan dareenka 
walwalka, kacsanaanta iyo walaaca. 
Daawoyinka xanuunka joojiyo waxay 
joojiyaan xanuunka joogtada ah. 


HALISTA Daawoyinka badanaa 
ma xalliyaan waxaa dhibaatada 
sababey. Waxay uun yareeyaan 
calaamadaha. Sidaa awgeeda 
daawoyinka ma ahan xalka ugu 
fiican.Takhtarkaaga kala hadal 
xalalka kale ee suurtogalka ah. Cunto 
cunid ka duwan ama waxqabad 
jireed ayaa waxtar lahaan karo. 
Waxaa laga yaabaa in daaweyn kale 
xitta waxtar lahaan karo. 

Haddii aad daawoyin badan qaadato 
ama si joogto ah u qaadato waxaad 
ku jirtaa halis inaad u caadeysato. 
Waxaad bilaabi doontaa inaad 
dareento inaadan la qabsan karin iyo 
waxaad dareemi doontaa dhibaato 
markaad joojiso inaad isticmaasho. 

Dhab ahaan nooc walba oo daawo 
ah wuxuu lahaan karaa waxyeello. 

Ka iibsashada daawoyinka internetka 
ama waddada wuxuu ahaan karaa 
halis. Ma ogid wixii ku jiro. Mar walba 
ka iibsofarmashiiyaha. 


* 

SHARCIYADA 


Rijeeto la'aan ma iibsan 
kartid kaniiniga hurdada, 
daawoyinka dadka dejiya, 
daawoyinka murugada 
iyo xanuun joojiye xoog 
leh. Waxaad ka soo iibsan 
kartaa kaliya farmashiiyaha 
markii aad siiso rijeetada 
daawada uu ku siiyey 
takhtarka. Daawoyin walba 
waxay qabaan warqad ku 
qoran habka ammaanka ah 
ee loo isticmaalo. Si fiican 
u dhegeyso talada uu ku 
siiyey takhtarkaaga ama 
farmashiistaha. 







xashiishka 


(nooca xashiish/mariyuwaana) 


Xashiishka uu saaxiibkayga cabo dhab ahaan 
miyuu jir-dejiyaa? 

Waxaa laga yaabaa in xashiishka waqti yar dejiyo, laakiin ma joojiyo 
dhibaatoyinka. Xashiishka wuxuu kordhiyaa niyadda aad dareensan 
tahay waqtiga xaadirka ah. Sidaa awgeeda, haddii saxiibkaaga niyad- 
jab yahay, wuxuu bilaabi doonaa inuu dareemo niyad-jab ka sii xun. 



SAAMAYNTA Waxaad da- 

reemeeysaa raaxo iyo dagganaan. Si 
ka duwan ayaad wax u garanaysaa. 
Midabyada waxay kula noqonayaan 
kuwo ka muuqasho badan, musika- 
da wuxuu kula noqonaayaa mid ka 
fiican. Xashiishka wuxuu kordhiyaa 
wixii aad niyad ahaan dareento, xit- 
taa haddii aad xannuunsan tahay. 

Markaad xashiishka sigaar ahaan u 
cabto waxaad dareemeysaa gaajo 
iyo wadnahaada ayaa si ka dhakhso 
badan u garaacaya. Gacmahaada 
iyo lugahaada waxay dareema- 
yaan culays. Indhahaada waxay 
noqonayaan casaan. Saamayntiisu 
waxaad dareemeysaa labo ilaa afar 
saac. Qaar ka mid ah dadka waxay 
xashiishka ku daraan cuntada ama 
cabiitaanada. Sidaan markii la 


sameeyo saamayntiisu wuxuu soco- 
naaya waqti ka badan, laakiin waxuu 
xittaa noqonayaa mid aan la saadalin 
karin, sababtoo ah ma ogid qiyaasta 
xashiishka ku jiro jirkaaga. 

HALISTA Marmar waxaad 
hilmaameysaa wax aad dhowaan 
sameysey. Xashiishka iyo 
waxbarashada ma ahan waxyaabo la 
isla sameeyo. Markii la qaato xashiish 
waxaa hoos u dhacaayo heerkaaga 
digtoonaanta. Waa halis haddii loo 
baahan yahay inaad wado baabuur 
ama shaqeyso. 

Dalka Belgium, xashiishka waxaa 
loo cabaa sigaar ahaan oo waxaa 
lagu qasaa tubaako. Markaad sigaar 
ahaan u cabto waxaa sambabtaada 
gelaayo daamur ka badan markii 
loo barbardhigo sigaarka caaadiga 
ah, kasoo waxyeello gaarsiiyo 


sambabahaada. Waxaad u 
caadeysan kartaa tubaakada 
haddii aad sigaar ahaan ku qasto 
xashiishka. 

Marmar saamayntiisa wuu ka 
duwan yahay midka aad fileysey. 
Waxaad dareemeysaa lallabo iyo 
walaac. Haddii aad xashiishka si 
joogto ah u isticmaasho, waxaad 
noqon kartaa qof si fudud u 
xanaaqo ama wuxuu carqaladayn 
karaa hurdadaada. 

Kani ma ahan xal fudud ee lagu 
hilmaamo dhibaatoyinkaaga. 
Waxaad dareemi kartaa 
fiicnaansho, laakiin waqti ka dib, 
waxaad ogaan doontaa in waxba 
sidaas isku beddelin. Waxaad 
noqonaysaa qof wareersan, 
isla markiina waxaad dareemi 
doontaa in dhibaatoyinkaaga sii 
xumaadeen. 


SHARCIYADA Xashiishka waa sharci-darro. Waa lagu ciqaabi karaa haddii aad isticmaasho, 
hayso ama iibiso xashiishka. Dadka ka wayn 18 jir oo qabo qiyaas yar ee xashiish ah si ay ayaga uun 
isticmaalaan, waxaa laga yaabaa in booliska u naxariisto. Kani waa sababta ay qaar ka mid ah dadka u 
maleeyaan in dalka Belgium xashiishka ka yahay sharci. Laakiin kani run ma ahan. 












isbeed . 
kokaine 


Miyeey isbeed iyo kokaine kugu cawiyaan caweysiga ayagoo waxyeello ku 
gaarsiinin? 

Isbeed iyo kokaine waa jir-kiciyayaal. Caadi ahaan ayagoo budo ah ayaa la iibiyaa si sanka laga neefsado. Laakiin 
isbeed iyo kokaine xittaa sigaar oo kale ayaa loo cabi karaa. Marka horey waxay kordhiyaan tamartaada, laakiin 
markii saamayntooda yeraado, waxaad dareemi doontaa daal iyo ma dareemi doontid inaad soo caweysato. 




SAAMAYNTA Kiciyayaasha 
waxay ku siiyaan tamar badan. 
Waxaad dareemeysa daal ka 
yar iyo waad sii soconaysaa. Jir- 
kiciyayaasha waxay kordhiyaan 
garaaca wadnahaada. Waxaad 
dareemeysaa gaajo ka yar iyo 
daal ma dareemeysid. Waxaad da- 
reemeysaa farxad badan. Waxaad 
dareemeysaa inaad waxyaabo 
badan hal mar samayn kartid. 
Waxaaad dareemeysaa isku 
kalsoonid iyo wax badan ayaad 
sheekeyneysaa. 


HALISTA Markaad 
isticmaasho daroogoyinkaan 
waxaad dareemi kartaa madax 
xanuun, xanuunka caloosha, 
heer-kulka jirka ayaa kordhaayo, 
wadnaha ayaa aad u boodaayo, 
waad neef-tuureysaa iyo waxaa ku 
xanuunaayo murqaha. 

Tamarta dheeraadka ah kama 
yimaado daroogada, wuxuu ka 
soo baxaa jirkaaga. Kaasi waa 
sababta aad daal aad u badan u 
dareemeysid markaad qaadato 
daroogoyinkaan ka dib, iyo 
waxaad dareemeysaa inaadan 
waxba sameyso. 

Isbeed iyo kokaine waxaa lagu 
sameeyaa shaybaaro sharci-darro 
ah. Weligaa ma ogid wixii ku jiro 
daroogada sharci-darrada ah, 
kaasina wuxuu kordhiyaa halista. 


Saamaynta jir-kiciyayaasha 
badanaa aad ayuu xoog u 
leeyahay. Si fudud ayaad u 
caadeysan kartaa. 

Baahida loo qabo in mar labaad 
la isticmaalo daroogada wuu sii 
kordhaayaa. Waqti yar ka dib waa 
dhib in daroogo la'aan lagu joogo. 
Xittaa haddii aad awooddo inaad 
joojiso, waa fudud yahay in dib loo 
bilaabo mar labaad. 






Cabitaanada 

tamarta 


Miyaan carruurtayda siin karaa cabitaanada tamarta? 

Cabitaanada tamarta waxaa ku jiro sonkor iyo kafeyiin (qaxwada xittaa waxaa 
ku jiro kafeyiin). Hal cabitaan tamar waxaa ku jiro kafeyiin ka badan labo koob 
oo qaxwo xoog ah. Miyaad carruurtaada siisa qaxwo? Waxaa kaa dheeraad u 
ah, cabitaanada tamarta waxaa ku jiro isla qiyaas sonkor sida Koka-kola'da. 


f 


SAAMAYNTA Markaad 

cabto cabitaan tamar, waxaad 
dareemeysaa daal ka yar. Laakiin 
cabitaanada tamarta ma joojiyaan 
daalka. Waxay sababaan dareen 
daal la'aan oo been-abuur ah. 


HALISTA Markaad cabto 
cabitaanada tamarta, wadnahaada 
wuxuu u garaacayaa si ka dhakhsi 
badan, dhibaato ayaad la kulmi 
doontaa hurdada iyo si fudud 
ayaad u xanaaqeysaa. Kani waa 
isla sida la dareemo markii la cabo 
qaxwo badan. 

Cabitaanadaan waxaa badanaa 
ku jiro sonkor badan, sidaa 
awgeed mar walba waad ku 
cayili kartaa iyo waxay dhibaato 
u yihiin ilkahaada. Cabitaanada 
tamarta ma ahan cabitaanada 
isboortiga. Waa inaad marwalba 
cabto biyo caadi ah markaad 
isboorti sameyneyso. Isku 
qaska cabitaanada tamarta iyo 
alkoolka waa halis. Sababta 
waxaa weeye, waxaad si fudud u 
qursanaysaa qiyaasta alkoolka ku 
jiro cabitaanka aad cabeyso, iyo 
ma dareemeysid inaad sakhraan 
noqoneyso. Waxaad dareemeysaa 
isku kalsooni, kaasoo sababi karo 
xaalado halis ah. 


* 


SHARCIYADA 


libinta iyo cabidda cabitaanada 
tamarta waa sharci dalka 
Belgium. 











Khamaarka 


Haddii aan khamaaro, waa maxay 
fursadda inaan lacag ku helo? 

Khamaarka waa ku ciyaarka lacag. Lacag ayaad ku heli 
kartaa ama ku lumin kartaa. Fursadda inaad lacag hesho 
ama lumiso waa nasiib. Ma ahan wax aad adiga xakamayn 
kartid. Laakiin waxaa uu badan inaad lacag ku lumiso 
khamaarka. 



SAAMAYNTA Inkastoo 
khamaarka aad ku heli kartid ama 
ku lumin kartid lacag badan, wuxuu 
kordhiyaa soo jiidashadiisa. Waxaad 
dareemeysaa farxad badan. Lacag 
ka badan markaad khamaarto far- 
xad ka sii badan ayaad dareemeysa, 
sidaa awgeeda khamaarka aad ayuu 
niyaddaada kor u kicin karaa markii 
ay xaaladahaas jiraan. 


HALISTA Maskax ahaan 
ayaad u caadeysaneysaa 
khamaarka iyo farxadda aad ka 
dareento. 

Waxaad luminaysaa awoodda 
aad u leedahay xakamaynta 
khamaarka, kaasoo kuu keeni 
doono dhibaato lacag. Kani 
wuxuu dhibaato u keeni karaa 
lammaanahaada, shaqadaada 


iyo caafimaadkaaga. Dadka 
khamaaro waxay u maleeyaan 
inay dib u bixin karaan deyntooda 
khamaarka, ayagoo'marka ugu 
dambeeya'khamaaraayo. Kani 
badanaa wuxuu sababa dhibaato 
ka badan, sababtoo ah lacag ka 
badan ayeey lumiyaan. 



SHARCIYADA 

Khamaarka waa la ogol yahay dalka Belgium, laakiin waxuu leeyahay shuruudyo adag. Khamaarka waxaa 
la ogol yahay in laga sameeyo meelo gaar ah, oo u baahan inay lahaadaan shatiga khamaarka. Kasinos, 
goobaha wayn ee leh mashiinada khamaarka iyo dukaamada khamaarka waxaa tegi karo kaliya dadka 
ka wayn 21 jir. Shirkadaha khamaarka iyo maqaayadaha leh mashiinada khamaarka waxaa isticmaali 
karo dadka ka wayn 18 jir. Dadka ka wayn 18 jir waxay xittaa ka qayb qaadan karaan bakhtiyaanasiib. 


Dadka waxay iska difaaci karaan khamaarka markii laga mamnuuco inay tagaan kasinos, goobaha wayn 
ee leh mashiinada khamaarka iyo khamaarka internetka. 






HADDII ISTICMAALKA 
DAROOCADA NOQDO 
DHIBAATO 


Qof walba aan aqaano ayaa khamri cabo. waxaan 
xittaa aqaana dad cabo xashiish. ilama ahan inuu 
dhibaato yahay - sooma ahan? 

Dadka badnaantooda waxay isticmaaleen daroogo. Ka fikir dadka khamri 
cabo, sigaar cabo ama qaato daawoyinka xanuunka joojiyo. Badanaa 
waxay u sameyaan si ay wax faa'iido ah ka helaan. Tusaale ahaan, waxay la 
sameyaan asxaabtooda, waa wax maad u ah. Xaaladaha badankooda, kani 
dhibaato uma ahan, ayaga ama dadka kale. 


Laakiin, kani qofwalba kuma dhaco. Dad ayaa jiro oo 
dhib la'aan marmar cabi karo hal galaas oo biir ah ama 
hal sigaar, maad ahaan kaliya. 


13 Qaar ka mid ah dadka waxay isticmaalaan wax 
badan ama marar badan ayeey isticmaalaan. Waxay 
halis u noqdaan ayaga laftigooda iyo dadka kale. Ka 
fikir shilalka waddada, dagaalada, iwm. 

13 Qaar ka mid ah dadka way u caadeystaan, kaasoo 
sababi karo dhibaatoyin caafimaad. Wuxuu xittaa 
sababi karaa dhibaatoyin xiriir la leh xaaladdada 
dhaqaale, xiriirka aad la leedahay dadka kale, 
shaqada, dugsiga iwm. 


Labada xaalado, waxaan ka hadlaynaa dadka sii aad u xun u isticmaalo 
mukhadaraadka. Haddii aad waxyaabahaan isku aqoonsato ama ku 
aqoonsato qof kuu dhow, markaa waa inaad caawinaad raadsato. 




SU’AALO 


ku saabsan tuk- . 
baakada, khamriga, 
daawoyinka ama 
daroogada 


K "Wiilkayga iyo asxaabtiisa waxay ka hadlaan 
xashiishka. Waan walwalsanahay. Wax yar 
ayaan ka aqaana daroogoyinka. Nasiib ahaan 
su'aalahayga waxaa layga jawaabey telefoonka: si 
deg-deg ah iyo hab fudud." 

(aabe walwalsan ee soo wacey Khadka 
Daroogada) 


E "Aniga ma rabo inaan mar walba asxaabteyda 
dhibo markii aan ka hadlaayo u caadeysiga 
daroogada wiilkayga. Laakin hadda waxaan 
sheegi karaa sheekadayda.Takhtarkayga ayaa 
ii caawiyo si aan u helo hab aan wiilkayga ku 
qanciyo inuu beddelo hab nololeedkiisa. Waa 
gargaar fiican!" 

(hooyada qof dhallinyaro ah ee daroogo 
isticmaalo) 

K "Sanado badan ayaan khamri cabi jirey. Mar walba 
waxaan u cabi jirey si aan fiicnaan u dareemo. 

Ugu dambeyntii waan xakamayn waayey. Waxaan 
mar walba cabaayey qiyaas ka sii badan. Nasiib 
ahaan waxaan taageero ka heley takhtarka cilmi- 
nafsiga, waxaana bilaabey inaan hab nololeed ka 
fiican bilaabo." 

(haween keli ah) 


Tallabada koowaad iyo ugu muhiimsan: Saaxiibtaada, qoyskaaga 
ama takhtarkaaga kala hadal tubaakada, alkoolka, daawoyinka iyo 
daroogayaasha. Qof walba marmar wuxuu u baahan yahay talo ama 
qof dhibaatadooda dhegeysto. Waqti dheer ha sugin ka hor intii aadan 
caawinaad raadsanin. 

Xittaa xirfadle ayaad caawinaad ka codsan kartaa. 



Su’aaiahaada ku saabsan daroogada, khamriga, daawoyinka ama khamaarka 

ku soo dir telefoon ama email. Si qarsoodi ah ayaad u samayn kartaa: Looma baahno inaad sheegto 
magacaada. 


De DrugLijn 

078/15.10.20 

www.druglijn.be 

0 Dutch iyo Ingiriis 


Infor-Drogues 

02/227.52.52 

www.infor-drogues.be 

H Faransiis 


Su'aalahaada ku saabsan tllbaakad ku soo dir telefoon ama email. 

Si qarsoodi ah ayaad u samayn kartaa: Looma baahno inaad sheegto magacaada. 


Tabakstop 
0800/111.00 

http://www.tabakstop.be/ 
H Dutch, Faransiis, Ingiriis 


Miyaad qabtaa su'aalo ku saabsan isticmaalkaaga daroogo ama midka qof kale ee kUU 
dhow? 

Waxaad ballan la samayn kartaa daryeele xirfadeysan. Daryeelayaasha waxay ku waajiban yihiin 
inay haayaan sirtaada: Wixii aad u sheegto qofna uma sheegi doonaan. Waxaad tegi kartaa Centrum 
Geestelijke Gezondheidszorg (CGG) ee ku yaalo xaafaddaada. 


Marmar waxaa loo baahan yahay in qofka isbitaal la jiifiyo si laga kabsado caadaysiga. Waxaa jiro 
isbitaalo iyo ururyo ku takhasuusan xaaladahaan, halkaaso aad joogi kartid ilaa aad u baahato. 
Caadi ahaan caawinaad xirfadeysan ayaad heli kartaa markii isbitaal lagu jiifiyo. 
















